18	Chloe Chloe’s bucket bag is a study in colorblocking gone wrong
BY Amanda Mull	August 8, 2011	Chloe Gabby Bucket Bag, $2395 via Saks Valie Vaalboskat – Perdebytjie se nes
Posted on Augustus 22, 2015 Augustus 22, 2015 deur perdebytjie
Hierdie besondere katsoort is een van Suidelike Afrika se bedreigde spesies,omdat dit so maklik met huiskatte uitbaster.In die Kgalagadi en plekke vêr van die beskawing,waar verbastering nie maklik kan plaasvind nie,word ‘n suiwer kat nog aangetref.So ‘n enetjie is Valie Vaalboskat wat ek in Nossobkamp afgeneem het.
Hy staan bekend as Felis silvestris cafra en lyk baie soos die huiskat.Hy kan egter maklik uitgeken word aan die ryk rooibruin kleure van die rug en ore en aan die agterkant van die pens en agterbene.
Lekker sit hy in die warm wintersonnetjie.Sy lyf het vertikale strepe,wat wissel van duidelik tot dof.
Hulle is alleenlopertjies,behalwe wanneer hulle paar of die wyfie die kleintjies opppas.Hulle merk ook hul gebied af met urine en krapmerke op bome.
Valie gaap luilekker terwyl hy dink aan sy volgende smullige happie.
Hulle eet knaagdietjies,klein soogdiere,voëls,reptiele amfibieë,insekte en ander ongewerweldes.
Man dis lekker om so te gaap!
Drie tot vyf kleintjies word na ‘n dratyd van 56 tot 65 dae,gebore,gewoonlik in September tot Maart.
Lekker strek hy hom uit en beplan sy volgende plan van aksie.Sy bene is duidelik langer as ‘n huiskat s’n.
‘n Mens is weereens dankbaar vir wildernisgebiede waar hierdie diere kan floreer en bewaar bly!
33 Replies to “Valie Vaalboskat”
Augustus 22, 2015 om 4:55 nm
Ik ben geen kattenliefhebber.
Maar toch hoop ik dat deze soort nog lang zal voort bestaan.
De roodbruine gloed in de vacht vind ik mooi!
Augustus 22, 2015 om 5:02 nm
Ek is ook nie ‘n katliefhebber nie Rob,maar hierdie is ‘n egte wildekat. Dis ongelooflik om te sien hoe hy etlike meters in die lug kan spring en ‘n voël vang.Hulle is sku diere en amper onderaan die voedselketting van die katspesies.Dit maak hulle voortbestaan juis baie broos.
Augustus 22, 2015 om 5:38 nm
Ons plaaslike natuurkenner dink dat een van hierdie outjies hier onder in ons diep kloof hou. Die personeel by die hotel langsaan het presies so ‘n kat beskryf as een wat gereeld in die nag hier bo rondsluip. Ek het die spore gesien – my amper doodgeskrik, want dit was groot pote. Dit kan dalk verklaar hoekom my (piepklein) Abyssinian katjie weier om ‘n voet buite te sit na donker.
Augustus 22, 2015 om 5:46 nm
Dis heel moontlik.Dis juis deel van sy verspreidingsgebied en dis nie ‘n kat wat jy sonder handskoene moet aanpak nie!
Augustus 22, 2015 om 6:30 nm
Hy sal definitief jou katjie doodmaak…dus luister vir jou diertjie en laat sy liewer by Genis en haar mammie slaap!
Augustus 22, 2015 om 5:47 nm
Lekker stewige kat en pragtig…
Augustus 22, 2015 om 5:49 nm
Ek is altyd opgewonde as mens hul te siene kry…ook maar sku en wild.
Augustus 22, 2015 om 7:43 nm
Lyk baie soos my buurvrou se kat wat so lus was vir Hasie. Ons het toe masr n elektriese heining tussun ons last opsit 😊
Augustus 22, 2015 om 8:10 nm
Hehe,hy was dalk gekruis met ‘n vaalboskat!
Augustus 22, 2015 om 8:25 nm
Hy is glo…. Baie groot kat, amper so groot soos n klein hondjie 😊
Augustus 22, 2015 om 8:30 nm
So van die os op die esel Google n bietjie Tan Twang Eng die skrywer
Augustus 22, 2015 om 8:40 nm
Ek het gou gaan loer.Lyk na ‘n besondere skrywer.Het jy al van sy boeke gelees? Ek is lus en koop dit op my Kindle
Augustus 22, 2015 om 8:46 nm
The garden of evening mists is op my lys van die 10 beste boeke. Ek kan die kindle weergawe vir jou stuur. Ek is nou besig met The Gift of Rain.
Augustus 23, 2015 om 5:05 vm
Ek sal sommer altwee koop op my kindle.Baie dankie vir die inligting.Ek het nog nooit van hierdie skrywer gehoor nie.Leer altyd iets by my blogvriende!
Augustus 23, 2015 om 5:48 vm
Dan moet jy asb vir my terugvoering gee. Een van die karakters in The Garden is n Afrikaner met dieselfde musieksmaak as myne en NP van Wyk Louw word ook aangehaal…
Augustus 23, 2015 om 6:02 vm
Ek het dit nou pas afgelaai.Kannie wag om te begin lees nie.Ek sal jou laat weet hoe dit is.Ek sal eers begin met die reën boek.
Augustus 22, 2015 om 8:21 nm
Sjoe, wat ‘n pragtige kat… lyk bietjie na Shadow, ons huiskat. Dankie vir die leersame deel, bytjie. Dis altyd heerlik om hier te komlees
Augustus 22, 2015 om 8:38 nm
Dankie dat jy kom lees het!
Augustus 22, 2015 om 9:10 nm
Augustus 23, 2015 om 2:59 vm
Soos altyd die mooiste fotos Dina!
Is dit vir jou ook of n mens hulle deesdae meer gereeld raakloop? Ek dink nie hulle is noodwending talryker as, maar met al die mense wat deesdae ons reservate besoek raak hulle mense en voertuie meer gewoond en daarom minder sku, raai ek. Daar is ook n paartjie in Satara Ruskamp in die Krugerwildtuin wat dag en nag tussen die rondawels en kampeerders rondloop.
Augustus 23, 2015 om 6:10 vm
Ek hoop hulle raak meer.Ek moet eerlik sê dat ons nog nooit een in Kruger of Sabie-Sand gesien het nie.In die kgalagadi is hulle baie sku en hierdie spesifieke een was verbasend mak.
Augustus 23, 2015 om 5:39 nm
Dit is interesant, dankie.
Baie goeie fotos, dit lyk asof jy redelik naby was aan die knapie 😉
Augustus 23, 2015 om 7:27 nm
Dankie Tokeloshe!Ek was baie naby en het my 100-400 lens gebruik.Hy was ook effens op ‘n hoogtetjie in die kamp,toe kon ek boontoe afneem…plat op my stert gesit. Lol
Augustus 24, 2015 om 10:35 vm
‘n baie mooi kat!
Augustus 24, 2015 om 3:22 nm
Hy is pragtig as jy hom in aksie sien!Dankie vir inloer.
Augustus 24, 2015 om 10:36 vm
Die eerste foto is nogals misleidend 😉 baie goeie kondisie, is daar darem nog voëltjies oor?
Augustus 24, 2015 om 3:23 nm
Gelukkig is daar baie voëls waar Valie bly!Dankie vir inloer,Monica.
Augustus 26, 2015 om 4:29 vm
Baie dankie vir die mooi fotos en inligting. Ek geniet dit altyd om ietsie nuuts te leer. Hierdie kat is beslis besonders. Nie net kleur maar hele houding is interessant.
September 4, 2015 om 9:10 vm
Dankie Scrapydo..ek dink ook dis ‘n besondere kat.
Augustus 30, 2015 om 7:47 nm
Prag dier..lyk so gesond en lifelike fotos!!
September 4, 2015 om 9:11 vm
Dankie Hanneliese..hy is voorwaar ‘n pragtige kat.Ek dink hy het ‘n goeie lewe daar in Nossobkamp..nie so baie vyande om hom uit te haal nie!
September 14, 2015 om 1:54 nm
Ek stem! Wildernisgebiede waar hierdie pragdiere kan floreer is vir my ook baie na aan die hart. Ek is bly jy kon jou pragfoto’s van hierdie mooi kat met ons deel Dina. Sjoe! Dis omtrent pragtig! 😀
September 14, 2015 om 2:22 nm
Dankie dat jy op my ou posse rondkuier.Ek is altyd bly as ek dit met meer mense kan deel!
Vorige bydraeVorige Kleinseuntjie word groot
Volgende bydraeVolgende Aksie in die Kgalagadi